**PÁLYÁZATI FELHÍVÁS**

**a 2015. évi Kodály Zoltán zenei alkotói ösztöndíj elnyerésére**

Az Emberi Erőforrások Minisztériuma megbízásából a Magyar Alkotóművészeti Közhasznú Nonprofit Kft. (a továbbiakban MANK) pályázatot hirdet fiatal zeneszerzők, zenetudósok és zenekritikusok részére. A pályázat szakmai lebonyolítója a Filharmónia Magyarország Nonprofit Kft. (továbbiakban: Filharmónia).

**Az ösztöndíj célja**

Az ösztöndíj célja, hogy segítséget nyújtson a tehetséges fiatalok pályakezdéséhez.

**Pályázhatnak**

Az 1980. január 1. után született fiatal zeneszerzők, zenetudósok és zenekritikusok, akik még nem töltötték ki a 3 ösztöndíjas intervallumot.

Nem nyújthat be pályázatot felsőfokú oktatási intézménybe beiratkozott hallgató, valamint aki az ösztöndíj ideje alatt központi költségvetési forrásból egyéb ösztöndíjban (PhD-ösztöndíj, az NKA alkotói támogatása, stb.) vagy egyéb támogatásban részesül.

**Ösztöndíjban részesülhet:** 6 fő

**Az ösztöndíj időtartama: 12 hónap, 2015. január 1. - december 31-ig.**

**Az ösztöndíj bruttó összege**

Bruttó 100.000 Ft/hó

Az ösztöndíj az SZJA törvény alapján nem minősül adómentes jövedelemnek, ennek megfelelően a hatályos jogszabályi előírások szerinti számfejtést és a közterhek levonását követően megállapított nettó összegben kerül kifizetésre.

**A pályázat nyelve:** magyar

**A pályázat benyújtásához szükséges dokumentumok**

1. Adatlap (hiánytalanul kitöltve és aláírva),
2. Nyilatkozat (hiánytalanul kitöltve és aláírva),
3. Szakmai önéletrajz – aláírva,
4. Az egyetemi diploma másolata
5. Az eddigi szakmai tevékenység dokumentációja, egy partitúra vagy tanulmány
6. Részletes munkaterv (amely tartalmaz egy éves ütemtervet is)

A pályázati adatlap és nyilatkozat a pályázati felhívás része, amely letölthető a Filharmónia honlapjáról [www.filharmonia.hu](http://www.filharmonia.hu/) és a MANK honlapjáról [www.alkotomuveszet.hu](http://www.alkotomuveszet.hu).

**A pályázat benyújtása:**

A pályázatokat elektronikus formában és 6 nyomtatott példányban a **Filharmónia Magyarország Nonprofit Kft. (1094 Budapest, Páva u. 10-12.)** címére illetve irodájában kell benyújtani személyesen munkaidőben vagy postai úton.

Felelős munkatárs: Megyeri Tünde, e-mail: tunde.megyeri@filharmonia.hu

Telefon: 0036-70/371-1713

**Beadási határidő: 2015. február 12. 17.00-ig.**

**Hiánypótlás:**

Hiánypótlásra a pályázati beérkezési határidő előtt van lehetőség. A hiánypótlásként küldendő dokumentumokat személyesen vagy postai úton, a fent megadott címekre kell eljuttatni.

**Érvénytelen a pályázat, amennyiben**

* a pályázati feltételeknek nem felel meg,
* hiányos a mellékelt dokumentáció,
* az adatlap/nyilatkozat hiányos, nincs aláírva vagy a valóságnak nem megfelelő adatokat tartalmaz,
* határidőn túl történik a benyújtása.

**A pályázat elbírálása:**

A pályázatot az Emberi Erőforrások Minisztériuma által kinevezett, a Filharmónia által működtetett szakértői kuratórium bírálja el. Az ösztöndíj odaítéléséről vagy visszavonásáról a kuratórium dönt **15 munkanapon belül.**

**A kuratórium tagjai:** **Kovács Sándor** (Liszt Ferenc Zeneművészeti Egyetem Zenetudományi Tanszék vezetője), **Fekete Gyula** (Liszt Ferenc Zeneművészeti Egyetem Zeneszerző Tanszék vezetője), **Richter Pál** (MTA Zenetudományi Intézet igazgatója), **Hollós Máté** (Magyar Zeneszerzők Egyesülete, elnök), **Földes Imre** (Magyar Zenei Tanács delegáltja), **Dubrovay László** (Magyar Muzsikus Fórum delegáltja).

A döntés ellen jogorvoslatnak nincs helye.

A Filharmónia az eredményről a döntést követő 15 napon belül valamennyi pályázót írásban értesíti és a nyertes pályázók névsorát a [www.filharmonia.hu](http://www.filharmonia.hu) és a [www.alkotomuveszet.hu](http://www.alkotomuveszet.hu) honlapon közzéteszi. Az e-mailben történt értesítés írásbeli értesítésnek minősül.

**Az értékelés szempontjai:**

A pályázó  szakmai előélete, művészi munkássága, és az ösztöndíj felhasználására megadott programterv.

**Szerződéskötés:**

A nyertes pályázóval a szakmai és pénzügyi lebonyolító MANK ösztöndíjszerződést köt. A szerződéskötéshez minden nyertes pályázónak csatlakoznia kell a Magyar Mecénás Programhoz. (<http://www.alkotomuveszet.hu/index.php/magyar-mecenas-program>)

**Az ösztöndíj kifizetése:**

Az ösztöndíj folyósításáról a Magyar Államkincstáron keresztül az MANK gondoskodik.

**Beszámolási kötelezettség:**

Az ösztöndíjasok munkatervük megvalósításáról, eredményeikről 2015. december 5.-ig kötelesek írásban (tanulmány, illetve kotta és hanganyag becsatolásával együtt) beszámolni.

Az ösztöndíj megvonható, ha az ösztöndíjas a vállalt kötelezettségének nem tesz eleget.

**Az ösztöndíj-támogatás feltüntetésének kötelezettsége:**

Az ösztöndíjas az ösztöndíjjal támogatott munkáinak kiállítása, publikálása esetén köteles az ösztöndíj nevét és az Emberi Erőforrások Minisztériuma támogatásának tényét feltüntetni (pl.: *Az alkotó az Emberi Erőforrások Minisztériumának Kodály Zoltán ösztöndíjasa.*).

**A pályázatbeadással kapcsolatos további információ:**

Megyeri Tünde, Filharmónia Magyarország Nonprofit Kft.

tunde.megyeri@filharmonia.hu

0036-70/371-1713

Budapest, 2015. január 12.

**Magyar Alkotóművészeti Közhasznú Nonprofit Kft.**