**PÁLYÁZATI FELHÍVÁS**

**a 2015. évi Babits Mihály műfordítói ösztöndíj elnyerésére**

Az Emberi Erőforrások Minisztériuma megbízásából a Magyar Alkotóművészeti Közhasznú Nonprofit Kft. (a továbbiakban: MANK) pályázatot hirdet fiatal műfordítók részére, akik szépirodalmi (próza, líra), kritikai, szociográfiai vagy bölcseleti művek magyar nyelvre történő műfordítói munkájukhoz kérnek támogatást a Babits Mihály-ösztöndíj elnyerésével. A pályázat szakmai lebonyolítója a Petőfi Irodalmi Múzeum (a továbbiakban: PIM).

**Az ösztöndíj célja**

Az ösztöndíj célja, hogy tehetséges fiataloknak segítséget nyújtson a pályakezdéshez, hogy kedvező feltételeket teremtsen a magas színvonalú műfordítói tevékenységhez.

**Pályázhatnak**

* az **1975. január 1.** után született, műfordítói tevékenységet végző alkotók. Előnyt jelenthet színvonalas orgánumokban már publikált műfordítás;
* akik 2014-ben nem részesültek Babits-ösztöndíjban;
* akik az ösztöndíj ideje alatt nem részesülnek központi költségvetési forrásból egyéb ösztöndíjban (PhD-ösztöndíj, az NKA alkotói támogatása, stb.) vagy egyéb alkotói támogatásban.

**Tervezett keretösszeg: 4.800.000 Ft**

**Az ösztöndíj összege**

Bruttó 100.000 Ft/hó. A kuratórium törekszik arra, hogy legalább 6 hónapos ösztöndíjakat adjon.

Az ösztöndíj az SZJA törvény alapján nem minősül adómentes jövedelemnek, ennek megfelelően a hatályos jogszabályi előírások szerinti számfejtést és a közterhek levonását követően megállapított nettó összegben kerül kifizetésre.

**A pályázat benyújtásához szükséges dokumentumok**

1. Hiánytalanul kitöltött pályázatiadatlap és melléklete, a nyilatkozat.
2. A pályázó eddigi munkásságát ismertető szakmai önéletrajz, aláírva,
3. A lefordítandó mű bemutatása (a fordítandó mű jelentősége, a magyar fordítás/megjelentetés fontossága, a fordítás nehézségei, a munka tervezett időtartama, stb.  max. 2 oldal);
4. Mintafordítás (részlet az eredeti műből + annak fordítása)  kb. 10.000 leütés (kb. hat oldal) terjedelemben.

**Nem elengedhetetlen, de előnyt jelentő dokumentumok:**

1. Magyar vagy magyar nyelven publikáló könyvkiadóval kötött szerződés vagy szándéknyilatkozat;
2. Szakmai ajánlás.

**A pályázat benyújtása KÉT megjelenési formában szükséges:**

1. **Nyomtatott formában a Petőfi Irodalmi Múzeum Magyar Könyv- és Fordítástámogatási Irodájához (1053 Budapest, Károlyi u. 16.)**postai úton vagy személyesen hétköznap, munkaidőben 9-18 óráig
2. **Elektronikus úton, csatolt fájlként a**[babitsosztondij@pim.hu](mailto:babitsosztondij@pim.hu)**e-mail címre.**

Kérjük, hogy ide csak magát a pályázati anyagot küldjék, kérdéseiket a lentebb megadott címeken tehetik fel.

**Beérkezési határidő: 2015. február 12. 12:00 óra (dél)**

(A pályázati adatlap és nyilatkozat a pályázati felhívás része, amely letölthető a [www.pim.hu](https://posta.alkotomuveszet.hu/owa/redir.aspx?C=6918958b14b6478a822aa39f346c6d49&URL=http%3a%2f%2fwww.pim.hu%2f),  a [www.booksandtranslations.hu](https://posta.alkotomuveszet.hu/owa/redir.aspx?C=6918958b14b6478a822aa39f346c6d49&URL=http%3a%2f%2fwww.booksandtranslations.hu) és a [www.alkotomuveszet.hu](http://www.alkotomuveszet.hu) honlapokról.)

**Hiánypótlás:** a beadási határidőt követő 3 munkanapon belül.

**A hiánypótlást követően érvénytelen a pályázat, amennyiben:**

* a pályázati feltételeknek nem felel meg,
* hiányos a mellékelt dokumentáció,
* az adatlap/nyilatkozat hiányos, nincs aláírva vagy a valóságnak nem megfelelő adatokat
* tartalmaz,
* határidőn túl történik a benyújtása.

**A pályázat elbírálása**

A pályázatot az Emberi Erőforrások Minisztériuma által kinevezett, a PIM által működtetett szakértői kuratórium bírálja el. Az ösztöndíj odaítéléséről a kuratórium dönt, a beadási határidő után **25 napon belül.**

A kuratórium tagjai: Fázsy Anikó [József Attila-díjas](http://hu.wikipedia.org/wiki/J%C3%B3zsef_Attila-d%C3%ADj) műfordító, szerkesztő, Gy. Horváth László [József Attila-díjas](http://hu.wikipedia.org/wiki/J%C3%B3zsef_Attila-d%C3%ADj) műfordító, [író](http://hu.wikipedia.org/wiki/%C3%8Dr%C3%B3), [esszéista](http://hu.wikipedia.org/wiki/Essz%C3%A9), Király Farkas költő, író, műfordító, szerkesztő, Lóránd Zsófia író, egyetemi tanár, Mészáros Sándor író, irodalomtörténész, szerkesztő, a Kalligram Kiadó vezetője, Szőllősy Balázs költő, műfordító, a FISZ elnökségi tagja.

A döntés ellen jogorvoslatnak helye nincs.

A PIM az eredményről a döntést követő 5 napon belül elektronikus úton valamennyi pályázót értesíti és a nyertes pályázók névsorát a [www.pim.hu](http://www.pim.hu), a [www.booksandtranslations.hu](https://posta.alkotomuveszet.hu/owa/redir.aspx?C=6918958b14b6478a822aa39f346c6d49&URL=http%3a%2f%2fwww.booksandtranslations.hu) és a [www.alkotomuveszet.hu](http://www.alkotomuveszet.hu) honlapon közzéteszi.

Az ösztöndíj esetleges visszavonásáról is a kuratórium dönt.

**Az értékelés szempontjai**

A lefordítandó mű és a bemutatott fordítás minősége, a pályázó szakmai előélete.

**Szerződéskötés**

A nyertes pályázóval a szakmai és pénzügyi lebonyolító MANK ösztöndíjszerződést köt. A szerződéskötéshez minden nyertes pályázónak csatlakoznia kell a Magyar Mecénás Programhoz. (<http://www.alkotomuveszet.hu/index.php/magyar-mecenas-program>)

**Az ösztöndíj kifizetése**

Az ösztöndíj folyósításáról a Magyar Államkincstáron keresztül az MANK gondoskodik.

**Beszámolási kötelezettség**

Az ösztöndíjas a vállalt fordítás megvalósulásáról 2015. december 10-ig köteles beszámolni. Az ösztöndíjasnak vállalnia kell, hogy az ösztöndíj lejártakor egy beszámolóval (max. egy oldal terjedelemben), valamint az elkészült fordítás (indokolt esetben a kuratórium részfordítást is elfogad) kéziratával ad számot a támogatás idején végzett munkájáról.

**Az ösztöndíj-támogatás feltüntetésének kötelezettsége:**

Az ösztöndíjas az ösztöndíjjal támogatott munkája  publikálása esetén köteles az ösztöndíj nevét és az Emberi Erőforrások Minisztériuma támogatásának tényét feltüntetni (pl.: *Az alkotó az Emberi Erőforrások Minisztériumának Babits Mihály ösztöndíjasa.*).

**A** **pályázatbeadással kapcsolatos további információ:**

PIM, Könyv- és Fordítástámogatási Iroda

Jeney Zoltán [jeneyz@pim.hu](mailto:jeneyz@pim.hu) és Füle Ágnes [fuleagi@pim.hu](mailto:fuleagi@pim.hu)

Telefon: +36 1 384 5676

Budapest, 2015. január 12.

**Magyar Alkotóművészeti Közhasznú Nonprofit Kft.**