**PÁLYÁZATI FELHÍVÁS**

**a 2015. évi Fischer Annie zenei előadó-művészeti ösztöndíj elnyerésére**

Az Emberi Erőforrások Minisztériuma megbízásából a Magyar Alkotóművészeti Közhasznú Nonprofit Kft. (a továbbiakban MANK) pályázatot hirdet fiatal, hangszeres és énekes szólisták részére a Fischer Annie előadó-művészeti ösztöndíj elnyerésére. A pályázat szakmai lebonyolítója a Filharmónia Magyarország Nonprofit Kft. (továbbiakban: Filharmónia).

**Az ösztöndíj célja**

Az ösztöndíj célja, hogy segítséget nyújtson a tehetséges fiatalok pályakezdéséhez.

**Pályázhatnak:**

1997. január 1.-je és 1985. január 1.-je között született fiatal hangszeres és énekes szólisták, akik még nem töltötték ki a 3 ösztöndíjas intervallumot. Kivételképpen pályázatot nyújthatnak be azok is, akik betöltötték a 30. életévüket, de már nem először pályáznak és még a három intervallumot nem töltötték ki.

Nem nyújthat be pályázatot, aki az ösztöndíj ideje alatt központi költségvetési forrásból egyéb ösztöndíjban (DLA-ösztöndíj, az NKA támogatása, stb.) vagy egyéb támogatásban részesül.

**Ösztöndíjban részesülhet:** 9 fő

**Az ösztöndíj időtartama: 12 hónap, 2015. január 1. - december 31-ig.**

**Az ösztöndíj folyósításának időtartama: 2015. január 1.-december 31.**

**A szolgálatok teljesítésének végső határideje: 2016. május 31.**

**Az ösztöndíj bruttó összege:**

Bruttó 100.000 Ft/hó

Az ösztöndíj az SZJA törvény alapján nem minősül adómentes jövedelemnek, ennek megfelelően a hatályos jogszabályi előírások szerinti számfejtést és a közterhek levonását követően megállapított nettó összegben kerül kifizetésre.

**A pályázat nyelve:** magyar

**A pályázat benyújtásához szükséges dokumentumok:**

1. Adatlap (hiánytalanul kitöltve és aláírva),
2. Nyilatkozat (hiánytalanul kitöltve és aláírva),
3. Szakmai önéletrajz – aláírva,
4. A pályázó repertoárjának listája, amely tartalmaz XX. századi és magyar kortárs műveket is
5. A pályázó művészeti területén dolgozó két elismert tanár vagy művész ajánlása.
6. Részletes munkaterv

A pályázati adatlap és nyilatkozat a pályázati felhívás része, amely letölthető a Filharmónia honlapjáról [www.filharmonia.hu](http://www.filharmonia.hu) és a MANK honlapjáról [www.alkotomuveszet.hu](http://www.alkotomuveszet.hu).

**A pályázat benyújtása:**

A pályázatokat elektronikus formában és 8 nyomtatott példányban a Filharmónia Magyarország Nonprofit Kft. (1094 Budapest, Páva u. 10-12.) címére illetve irodájában kell benyújtani személyesen vagy postai úton.

Felelős munkatárs: Megyeri Tünde

Telefon: +36 0036-70/371-1713, e-mail: tunde.megyeri@filharmonia.hu

**Beadási határidő: 2015. február 12. 17.00 óráig.**

**Hiánypótlás:**

Hiánypótlásra a pályázati beérkezési határidő előtt van lehetőség. A hiánypótlásként küldendő dokumentumokat személyesen vagy postai úton, a fent megadott címekre kell eljuttatni.

**Érvénytelen a pályázat, amennyiben**

1. a pályázati feltételeknek nem felel meg,
2. hiányos a mellékelt dokumentáció,
3. az adatlap/nyilatkozat hiányos, nincs aláírva vagy a valóságnak nem megfelelő adatokat

tartalmaz,

1. határidőn túl történik a benyújtása.

**A pályázat elbírálása:**

A pályázatot az Emberi Erőforrások Minisztériuma által kinevezett, a Filharmónia által működtetett szakértői kuratórium bírálja el. Az ösztöndíj odaítéléséről vagy visszavonásáról a kuratórium dönt, **15 munkanapon belül.**

A kuratórium tagjai: **Dr. Vigh Andrea** (a Liszt Ferenc Zeneművészeti Egyetem rektora), **Körmendi Klára** (a Magyar Zeneművészeti Társaság elnöke), **Zimányi Zsófia** (a Magyar Zenei Tanács elnöke), **Fehér János** (a Filharmónia Magyarország Nonprofit Kft munkatársa), **Igric György** (a Filharmónia Magyarország Nonprofit Kft. munkatársa), **Szamosi Szabolcs** (a Filharmónia Magyarország Nonprofit Kft. igazgatója), **Fenyő Gábor** (a Magyar Hangversenyrendezők és Művészeti Ügynökségek Egyesület elnöke) és **Szenthelyi Miklós** (a Magyar Zenei Előadóművészek Társasága elnöke)

A döntés ellen jogorvoslatnak helye nincs.

A Filharmónia az eredményről a döntést követő 15 napon belül valamennyi pályázót írásban értesíti és a nyertes pályázók névsorát a www.filharmonia.hu és a www.alkotomuveszet.hu honlapon közzéteszi. Az e-mailben történt értesítés írásbeli értesítésnek minősül.

**Az értékelés szempontjai**

A pályázó szakmai előélete, művészi munkássága, és az ösztöndíj felhasználására megadott programterv.

**Szerződéskötés**

A nyertes pályázóval a szakmai és pénzügyi lebonyolító MANK ösztöndíjszerződést köt. A szerződéskötéshez minden nyertes pályázónak csatlakoznia kell a Magyar Mecénás Programhoz. (http://www.alkotomuveszet.hu/index.php/magyar-mecenas-program)

**Az ösztöndíj kifizetése:**

Az ösztöndíj folyósításáról a Magyar Államkincstáron keresztül az MANK gondoskodik.

**Beszámolási kötelezettség:**

Az ösztöndíjasok munkatervük megvalósításáról, eredményeikről egy rövid, írásos beszámolót kötelesek elküldeni 2015. december 5.-ig Továbbá kötelesek minimum **tíz**, különböző műsorú, tiszteletdíj nélküli koncert-fellépést igazolni a hangversenyszervező által kiadott dokumentummal és az előadás hivatalos programjával, illetve ezen felül részt venni még egy – a Filharmónia által szervezett – nyilvános ösztöndíjas beszámoló hangversenyen. A szolgálatok teljesítésének végső határideje: 2016. május 31.

Az ösztöndíj megvonható, ha az ösztöndíjas a vállalt kötelezettségének nem tesz eleget.

**Az ösztöndíj-támogatás feltüntetésének kötelezettsége:**

 Az ösztöndíjas az ösztöndíj időtartama alatt köteles az ösztöndíj időtartama alatt lezajló előadások alkalmával feltüntetni az ösztöndíj nevét és az Emberi Erőforrások Minisztériuma támogatásának tényét a logó feltüntetésével jelezni. Amennyiben a logó elhelyezésének technikai akadálya van, szöveggel helyettesíthető. (pl.: *Az előadó az Emberi Erőforrások Minisztériumának Fischer Annie ösztöndíjasa.*).

**A pályázatbeadással kapcsolatos további információ:**

Megyeri Tünde, Filharmónia Magyarország Nonprofit Kft.

tunde.megyeri@filharmonia.hu

0036-70/371-1713

Budapest, 2015. január 12.

**Magyar Alkotóművészeti Közhasznú Nonprofit Kft.**