**PÁLYÁZATI FELHÍVÁS**

**a 2015. évi Pécsi József fotóművészeti ösztöndíj elnyerésére**

Az Emberi Erőforrások Minisztériuma megbízásából a Magyar Alkotóművészeti Közhasznú Nonprofit Kft. (a továbbiakban: MANK) pályázatot hirdet fiatal alkotó fotográfusok részére a Pécsi József fotóművészeti ösztöndíj elnyerésére.

**Az ösztöndíj célja**

Az ösztöndíj célja, hogy segítse az önálló művészi tevékenységet folytató, tehetséges fotográfusok pályakezdését, alkotómunkáját, művészi fejlődését, és kedvező feltételeket teremtsen a formanyelvében és tartalmában korszerű, színvonalas művek létrehozásához.

**Pályázhatnak**

Új pályázóknál az 1980. január 1. után születettek, korábbi ösztöndíjasoknál (akik még nem töltötték ki a 3 ösztöndíjas intervallumot) az 1978. január 1. után születettek.

Nem nyújthat be pályázatot felsőfokú oktatási intézménybe beiratkozott hallgató, valamint aki 2015-ben központi költségvetési forrásból egyéb ösztöndíjban (DLA-ösztöndíj, NKA alkotói támogatás) részesül.

**Ösztöndíjban részesülhet évente:** legfeljebb 10 fő.

**Az ösztöndíj időtartama:** 12 hónap (2015. január 01. napjától 2015. december 31. napjáig)

**Az ösztöndíj összege**

Bruttó 100.000 Ft/hó

Az ösztöndíj az SZJA törvény alapján nem minősül adómentes jövedelemnek, ennek megfelelően a hatályos jogszabályi előírások szerinti számfejtést és a közterhek levonását követően megállapított nettó összeg kerül kifizetésre.

**A pályázat nyelve:** magyar

**Az ösztöndíjpályázat benyújtásához szükséges dokumentáció**

Az ösztöndíj önálló fotóművészeti programmal pályázható meg. Diplomamunkával önmagában **nem lehet** pályázni.

1. Hiánytalanul kitöltött pályázatiadatlap és melléklete, a nyilatkozat 3-3 példányban (a pályázati adatlap és nyilatkozat letölthető a [www.alkotomuveszet.hu](http://www.alkotomuveszet.hu) honlapról),
2. A pályázó eddigi munkásságát ismertető szakmai önéletrajz aláírva 3 példányban,
3. Ha van, a diploma (nyelvvizsga hiányában: a végbizonyítvány) másolata 3 példányban,
4. Munkaterv (az ösztöndíj időtartama alatt megvalósítani tervezett alkotói elképzelés legfeljebb egy oldalas leírása) **7 példányban**,
5. A pályázó szakmai munkásságát reprezentáló 10 db fotó (méret és technikai kötöttség nélkül, azonban CD-t nem fogadhatunk el), illetve katalógus vagy portfolió. Fotósorozat egy műnek számít.

Az írásbeli pályázatokat személyesen vagy postai úton a MANK-hoz **2015. január 29. csütörtök 16 óráig**, a fenti 1., 2., 3. és 4. pontokban felsorolt dokumentumok hiánytalan, kellő példányban történő csatolásával kell benyújtani. A postai úton benyújtott pályázatoknak a fenti időpontig be kell érkeznie a MANK-hoz.

**Személyes és postai benyújtás címe:**

Magyar Alkotóművészeti Közhasznú Nonprofit Kft.

2000 Szentendre, Bogdányi u. 51.

**A fotók és a portfolió beadásának helye:**

Mai Manó Ház, Napfény műterem, 2. emelet, 1065 Budapest, Nagymező utca 20.

A fotók és a portfólió beadásának időpontja: 2015. február 16. hétfő 9 és 16 óra között.

**A** fotók és a portfólió **visszaadásának helye és időpontja**:

**Mai Manó Ház, Napfény műterem, 2. emelet, (**1065 Budapest, Nagymező utca 20.)

**2015. február 18. szerda 9 és 16 óra között.**

**Az át nem vett fotók tárolásáért a MANK költséget számít fel.**

**Hiánypótlás**

Hiánypótlásra a pályázati beérkezési határidő előtt van lehetőség. A hiánypótlásként küldendő dokumentumokat személyesen vagy postai úton, a fent megadott címekre kell eljuttatni.

**Érvénytelen a pályázat, amennyiben:**

* a pályázati feltételeknek nem felel meg
* hiányos a mellékelt dokumentáció
* az adatlap/nyilatkozat hiányos, vagy a valóságnak nem megfelelő adatokat tartalmaz
* határidőn túl történik a benyújtása.

**A pályázat elbírálása**

A pályázatot az Emberi Erőforrások Minisztériuma által kinevezett, a MANK által működtetett szakértői kuratórium bírálja el. Az ösztöndíj odaítéléséről, meghosszabbításáról vagy visszavonásáról a kuratórium dönt. A MANK fenntartja a jogot arra, hogy a pályázatot annak bármely szakaszában eredménytelennek nyilvánítsa.

A kuratórium tagjai: Baki Péter művészettörténész, Csizek Gabriella kurátor, Pataky Zsolt fotóriporter, Pettendi Szabó Péter fotográfus és Stalter György fotóművész.

A döntés ellen jogorvoslatnak nincs helye.

A MANK az eredményről a döntést követő 15 napon belül valamennyi pályázót írásban értesíti és a nyertes pályázók névsorát a www.alkotomuveszet.hu honlapon közzéteszi. Az emailben történt értesítés írásbeli értesítésnek minősül.

**Az értékelés szempontjai**

A pályázó szakmai előélete, a bemutatott művek minősége.

**Szerződéskötés**

A nyertes pályázóval a szakmai és pénzügyi lebonyolító MANK ösztöndíjszerződést köt. A szerződéskötéshez minden nyertes pályázónak szükséges csatlakoznia a Magyar Mecénás Programhoz. (<http://www.alkotomuveszet.hu/index.php/magyar-mecenas-program>)

**Az ösztöndíj kifizetése**

Az ösztöndíj folyósításáról a Magyar Államkincstáron keresztül az MANK gondoskodik.

**Beszámolási kötelezettség**

Az ösztöndíjat elnyert művészeknek az ösztöndíjas időszak művészi teljesítményéről 2015. december 11-ig kell beszámolnia (írásos beszámoló és kiállításra kész formában a műalkotások).

**Ösztöndíjas kiállítás**

A nyertes pályázók részt vesznek egy kurátori válogatáson alapuló reprezentatív ösztöndíjas kiállításon, amelyet 2016-ban rendezünk meg a Mai Manó Házban az ösztöndíjas év munkájának beszámolásaként.

**Az ösztöndíj-támogatás feltüntetésének kötelezettsége:**

Az ösztöndíjas az ösztöndíjjal támogatott munkáinak kiállítása, publikálása esetén köteles az ösztöndíj nevét és az Emberi Erőforrások Minisztériuma támogatásának tényét feltüntetni (pl.: *Az alkotó az Emberi Erőforrások Minisztériumának Pécsi József ösztöndíjasa.*).

**A pályázatbeadással kapcsolatos további információ:**

Név: Ványa Zsófia

tel.: +36 26 500 195/205 mellék

e-mail: [osztondijak@alkotomuveszet.hu](mailto:osztondijak@alkotomuveszet.hu)

Szentendre, 2015. január 8.

Magyar Alkotóművészeti Közhasznú Nonprofit Kft.